Parra se Blog: EEN OP 'N SLAG.....OF 200,000 OP 'N SLAG?
Het dit al met jou gebeur dat jy 'n projek aanpak en dan kry jy die gevoel dat dit baie langer gaan neem as wat jy gedink het, of jy voel dat jy nooit die eide gaan bereik nie? Jy gaan die huis regpak tydens die vakansie en na 3 dae is jy nog steeds besig met dieselfde vertrek, Dan wil jy sommer handdoek ingooi. Jy besluit om 'n nuwe oefenprogram te begin om die oortollige gewig 'n bietjie minder te maak en sommer terwille van algemene goeie gesondheid..... en na 'n week of wat is jy weer terug waar jy begin het.
Ons raak baie keer so vinnig oorweldig deur die grootsheid van 'n projek en die eindpunt wat nooit in sig kom nie, dan vergeet ons heeltemal van die reis waarmee ons besig is. Jy begin voel asof jy nooit die einde gaan haal nie, maar na 'n rukkie sien jy tog die vordering raak.
Mighty men konferensie, 200,000 mans. Wow!!!
Hierdie manne gaan die land omkeer!!!
Die hele land is aan die praat....
Miskien is jy jaloers op al die manne wat daar was en 'n goeie geestelike inspuiting gekry het, maar onthou elkeen van hierdie manne het presies dieselfde aantal ure in 'n dag teenoor jou wat nie daar was nie. Hoe maak ek 'n verskil vir Jesus? Om net daar waar jy elke dag leef, deur jou lewe die JESUS verskil te maak.
Die land gaan nie verander deur 'n politieke party nie. Die land gaan verander deur "een op 'n slag", Een kind van die Here wat 'n begeerte het dat ander ook kan deel in die avontuur van Christenwees. As daardie 200,000 manne na die naweek terugkom, kan hulle 'n verskil maak, maar doen jy ook net elke dag jou deeltjie vir die Meester.
Geniet die reis en los die eindpunt vir die Heilige Gees!!!
Met erkenning aan: Danie Jacobs
Stem 100% saam met hierdie inskrywing
was verlede jaar by MMC en het nie regtig gekry waarna ek gesoek het nie... het baie begeesterd teruggekom...